b'\n_START_ARTICLE_\nT\xc3\xb8ll\xc3\xb8se\n_START_SECTION_\nHistorie\n_START_PARAGRAPH_\nOmkring 1870 blev byen beskrevet s\xc3\xa5ledes: "T\xc3\xb8ll\xc3\xb8se med Kirken, Pr\xc3\xa6stegaard, Skole, Kro, Veirm\xc3\xb8lle"._NEWLINE_Omkring 1900 blev forholdene beskrevet s\xc3\xa5ledes: "T\xc3\xb8ll\xc3\xb8se med Kirke, Pr\xc3\xa6stegd., Skole og M\xc3\xb8lle; mod \xc3\x98. T\xc3\xb8ll\xc3\xb8se J\xc3\xa6rnbanestation med Telegrafstation og Postekspedition, T\xc3\xb8ll\xc3\xb8se B\xc3\xb8rnehjem (opr. 1887 af Gaardmandsdatter Karen Mortensen, Plads for 15 B\xc3\xb8rn), Menighedssal, privat Realskole, mange n\xc3\xa6ringsdrivende m. m."._NEWLINE_T\xc3\xb8ll\xc3\xb8se stationsby havde 711 indbyggere i 1906, 738 i 1911 og 784 indbyggere i 1916._NEWLINE_T\xc3\xb8ll\xc3\xb8se fortsatte sin udvikling i mellemkrigstiden: den havde 824 indbyggere i 1921, 948 i 1925, 975 i 1930, 976 i 1935 og 1.113 indbyggere i 1940._NEWLINE_Efter 2. verdenskrig fortsatte T\xc3\xb8ll\xc3\xb8se sin udvikling: byen havde 1.223 indbyggere i 1945, 1.375 i 1950, 1.398 i 1955, 1.449 i 1960 og 1.705 indbyggere i 1965.'